Document ID: 31989R1458

KOMISSION ASETUS (ETY) N:o 1458/89,
annettu 26 päivänä toukokuuta 1989,
tiettyjen säilykkeiden valmistukseen käytettävien oliiviöljyjen tuotantotuen soveltamista koskevista yksityiskohtaisista säännöistä annetun asetuksen (ETY) N:o 1963/79 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1225/89(2),
ottaa huomioon tiettyjen säilykkeiden valmistukseen käytettävien oliiviöljyjen tuotantotukea koskevista yleisistä säännöistä 26 päivänä maaliskuuta 1979 annetun neuvoston asetuksen (ETY) N:o 591/79(3), sellaisena kuin se on viimeksi muutettuna asetuksella (ETY) N:o 3788/85(4), ja erityisesti sen 9 artiklan,
sekä katsoo, että
asetuksen N:o 136/66/ETY 20 a artiklan mukaisesti kala- ja kasvissäilykkeiden valmistukseen käytettävä oliiviöljy saa tuotantotukea; tämän tuen on annettava tuen saajille mahdollisuus ostaa oliiviöljyä yhteisön markkinoilta maailmanmarkkinahintoja lähellä olevaan hintaan; tästä syystä tuotantotuki on vahvistettava neitsytoliiviöljystä puhdistamalla saatavien öljyjen tuontimaksun muuttuvan maksuosan perusteella,
tuotantotuen myöntämistä koskevat säännökset sisältyvät komission asetukseen (ETY) N:o 1963/79(5), sellaisena kuin se on viimeksi muutettuna asetuksella (ETY) N:o 393/87(6),
Espanjan ja Portugalin liittyminen on johtanut tuotantotuen erilaiseen laskemiseen erityisesti hintaerojen vuoksi; näiden hintaerojen tasoittamiseksi on otettu käyttöön liittymistasausmaksut; asetuksen (ETY) N:o 591/79 4 artiklan mukaisesti tuotantotukea korjataan vastaavasti Espanjan ja Portugalin osalta liittymistasausmaksulla, jota sovelletaan kummassakin jäsenvaltiossa kolmansista maista lähtöisin olevaan tuontiin,
komission asetuksen (ETY) N:o 296/86(7), sellaisena kuin se on viimeksi muutettuna asetuksella (ETY) N:o 1981/88(8), mukaisesti uusien jäsenvaltioiden välisessä kaupassa sekä uusien jäsenvaltioiden ja muiden jäsenvaltioiden välisessä kaupassa on mahdollista soveltaa sisäistä jalostusmenettelyä,
jos tiettyjen säilykkeiden valmistuksessa käytettävä, yhteisössä tuotettu oliiviöljy asetetaan sisäiseen jalostusmenettelyyn, jotta tämä öljy voisi saada jalostusmaassa voimassa olevaa tuotantotukea, tuotantotukea on korjattava perimättömällä liittymistasausmaksulla; selkeyden vuoksi tätä säädöstä olisi tarkennettava ja sen vuoksi olisi muutettava asetus (ETY) N:o 1963/79, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetukseen (ETY) N:o 1963/79 4 a artikla seuraavasti:
"4 a artikla
Yhteisössä tuotetun oliiviöljyn osalta tiettyjen säilykkeiden tuotantotukea korjataan perimättömällä liittymistasausmaksulla, jos niihin sisältyvä oliiviöljy asetetaan sisäiseen jalostusmenettelyyn."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä toukokuuta 1989.

Labels: 15
17
6